Pietro Mascagni
Pietro Antonio Stefano Mascagni (7. detsember 1863 Livorno – 2. august 1945 Rooma) oli itaalia helilooja ja dirigent. Ta kuulub ooperiajaloos koos Ruggero Leoncavallo, Francesco Cilea, Giacomo Puccini, Alberto Franchetti ja Umberto Giordanoga itaalia heliloojate sellesse koolkonda, kelle liikmeid on nimetatud ooperižanri verismi koolkonna rajajateks. Pietro Mascagni komponeeris 15 ooperit, ühe opereti, orkestri- ja vokaalmuusikat, laule ja klaveripalu. Kuid oli väljaspool Itaaliat tuntud kui „ühe ooperi mees”, sest peale "Cavalleria rusticana" ("Talupoja au") jäid teised ooperid praktiliselt ilma laiema tähelepanuta.